मंसूरी के अनुसार अनिमेश के परिजनों ने अस्पष्ट तौर पर अनिमेश के मिर्गी से पीड़ित होने की बात कही है। स्वीमिंग पूल में मौजूद राहत व बचाव दल के लोगों ने अनिमेश को समय रहते बाहर निकाला भी लेकिन वे उसकी जान नहीं बचा सके। अनिमेश छतरपुर जिले के एक बड़े कारोबारी देवराज जैन का बेटा है।अनिमेश के दोस्तों का कहना है कि सुबह वे स्वीमिंग पूल में नहाने गए थे।किसी को भी तैरना नहीं आता था। पहले सभी लोग पूल में तीन फीट की गहराई में नहा रहे थे।अचानक अनिमेश नौ फीट की गहराई में चला गया और वहां डूबने लगा। अनिमेश को डूबता देख उसके बाकी साथी होटल के अंदर मदद मांगने के लिए भागे। होटल में मौजूद बचाव दल ने अनिमेश को बाहर निकाला और उसके शरीर में पम्पिंग की।इसी दौरान होटल के सुरक्षा अधिकारी उसे अस्पताल ले गए, जहां पर डॉक्टरों ने उसे मृत घोषित कर दिया। खजुराहो थाना पुलिस ने मामला दर्ज कर जांच शुरू कर दी है।